b'\n_START_ARTICLE_\nLars Conrad\n_START_PARAGRAPH_\nLars Conrad (s. 1. kes\xc3\xa4kuuta 1976 Berliini) on saksalainen vapaauimari, olympiamitalisti ja moninkertainen arvokisamitalisti._NEWLINE_Conrad on saavuttanut ainoan olympiamitalinsa Ateenasta 2004, jolloin h\xc3\xa4n voitti hopeaa 4\xc2\xa0\xc3\x97\xc2\xa0100 metrin sekauintiviestijoukkueen mukana. Pitk\xc3\xa4n radan MM-kilpailuista h\xc3\xa4n on saavuttanut t\xc3\xa4h\xc3\xa4n menness\xc3\xa4 pronssia Fukuokan kisoista 2001, t\xc3\xa4ll\xc3\xa4kin kertaa viestijoukkueen mukana; 4\xc2\xa0\xc3\x97\xc2\xa0100 metrin vapaauinnissa. Lyhyelt\xc3\xa4 radalta h\xc3\xa4n voitti 4\xc2\xa0\xc3\x97\xc2\xa0100 metrin vapaauintiviestist\xc3\xa4 kultaa G\xc3\xb6teborgista 1997 ja samoista kisoista pronssia 200 metrin vapaauinnista, joka on h\xc3\xa4nen ainoa henkil\xc3\xb6kohtainen arvokisamitalinsa. EM-tasolla h\xc3\xa4nell\xc3\xa4 on pitk\xc3\xa4lt\xc3\xa4 radalta Berliinin kotikisoista 2002 kulta 4\xc2\xa0\xc3\x97\xc2\xa0100 metrin vapaauintiviestiss\xc3\xa4. Hopeaa h\xc3\xa4n on saanut kolmasti ja pronssia kahdesti.'